
Ministru kabineta rīkojums Nr. 239
Rīgā 2024. gada 3. aprīlī (prot. Nr. 13 65. §)
Par nekustamo īpašumu Rembates pagastā, Ogres novadā, atsavināšanu Nacionālo bruņoto spēku Aviācijas bāzes paplašināšanai
· 1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu atļaut Aizsardzības ministrijai valsts aizsardzības vajadzībām pirkt šādus nekustamos īpašumus:
· 1.1. nekustamā īpašuma "Gūtmaņi" (nekustamā īpašuma kadastra Nr. 7484 005 0012) daļu – zemes vienību (zemes vienības kadastra apzīmējums 7484 005 0012) 7,2 ha platībā un zemes vienību (zemes vienības kadastra apzīmējums 7484 005 0013) 7,93 ha platībā – Rembates pagastā, Ogres novadā;
· 1.2. nekustamo īpašumu "Gūtmaņi" (nekustamā īpašuma kadastra Nr. 7484 505 0004) – dzīvojamo ēku (būves kadastra apzīmējums 7484 005 0012 001) un pagrabu (būves kadastra apzīmējums 7484 005 0012 002) – Rembates pagastā, Ogres novadā.
· 2. Aizsardzības ministrijai:
· 2.1. normatīvajos aktos noteiktajā kārtībā īpašuma tiesības uz šā rīkojuma 1. punktā minētajiem nekustamajiem īpašumiem nostiprināt zemesgrāmatā uz valsts vārda Aizsardzības ministrijas personā;
· 2.2. izdevumus, kas saistīti ar šā rīkojuma 1. punktā minēto nekustamo īpašumu pirkšanu un nostiprināšanu zemesgrāmatā, segt no Aizsardzības ministrijas budžeta programmā 33.00.00 "Aizsardzības īpašumu pārvaldīšana" 2024. gadam paredzētajiem līdzekļiem.

